Les Escoletes infantils obrin les portes al voluntariat
29 gener 2025

## Les Escoletes infantils obrin les portes al voluntariat29 gener 2025Última actualització: 29 gener 2025

![](../gestion/img/7c1a9b99c0af069520d8186cbe79100f4a6988ee98b83bf0fafb04a68fd7974a.jpg)  
  

La regidora d’Educació, **Esther Sapena**, ha anunciat aquest matí l’obertura de la Xarxa d'Escoletes Municipals Infantils al voluntariat. Es tracta d’una iniciativa que obri les portes de les escoletes a tota la comunitat educativa del centre, per tal de cohesionar-la, oferint majors oportunitats, tant als xiquets i les xiquetes com a les seues famílies i als professionals que hi treballen.  
Les persones voluntàries podran accedir al dia a dia de l'aula d'una forma organitzada, participant en aprenentatges per racons, col·laborant amb l’alumnat i les seues tutores, aportant els seus coneixements i les seues habilitats en un ambient familiar i amable.  
Per a ser voluntariat, només cal realitzar una de les formacions que ahir van començar, i que es repetiran el mes de febrer i març. Com a únics requisits, Sapena ha aclarit _«que_ _cal aportar un compromís_ _de voluntariat, tal com expliquem en les reunions, a més del Certificat de Delictes de Naturalesa Sexual._ _Animem,_ _per tant,_ _fam__ílies,_ _ami__stats o_ _veïn__at de les escoletes a_ _participar-__hi_ _i fer de la comunitat_ _educativa, un espai obert i cohesionat»_.  
Les persones interessades poden trobar tota la informació en l’escoleta del seu barri o al departament d’Educació de l’Ajuntament de Gandia.